Generalul Florian Coldea a ajuns pentru a doua oară la secția de Poliție, pentru a semna controlul judiciar, măsura preventivă impusă pentru 60 de zile. La ieșirea, generalul a refuzat să răspundă întrebărilor punctuale legate de acuzațiile ce i se aduc, afirmând că ancheta este în derulare și instituțiile statului trebuie să-și spună opinia. Coldea nu și-a depus cauțiunea de 500.000 de lei pe care trebuie să o plătească după ce a fost plasat sub control judiciar.
„Am totală încredere în justiție. Nu fac alte comentarii până la finalizarea anchetei. Respect poziția presei de a afla informații, dar pentru moment vă rog să mă înțelegeți. (…) Vă asigur că o să transmit un punct de vedere coerent când o să vedem despre ce este vorba”, a afirmat Coldea la plecarea de la sediul poliției din localitatea Voluntari, pe raza căreia are domiciliu.
Generalul Florian Coldea nu și-a depus cauțiunea de 500.000 de lei pe care trebuie să o plăteasacă după plasarea sub control judiciar. Cert este că generalul ar putea să-și plătească cauțiunea cu banii pe care îi face în aproximativ o lună. Fostul general s-a îmbogățit abia după ce s-a retras din fruntea SRI.
CUM S-A ÎMBOGĂȚIT FLORIAN COLDEA DUPĂ CE S-A RETRAS DIN SERVICII
De plată: cauțiune de 500.000 de lei
2023
– Strategic Sys SRL a avut o cifră de afaceri de 6,1 milioane lei
– profit de 5,7 milioane lei cu 4 angajați – 475.000 de lei/lună (poate plăti cauțiunea într-o lună din afacerile sale)
– o rată a profitabilității de 93,5%
2022
– compania avut o cifră de afaceri de 2,9 milioane lei
– profit de 2,7 milioane lei
– rată a profitabilității de 93%
2021
– compania a avut o cifra de afaceri de 4,48 milioane de lei
– profit de 4,3 milioane de lei
SURSA: REALITATEA PLUS
CUM TRĂIA FLORIAN COLDEA ÎN PERIOADA CÂND LUCRA IN SERVICII
– potrivit declarației de avere nu avea terenuri sau mașini
– locuia într-o casă de 120 de mp și avea un apartament pe care îl închiria cu 600 de lei pe lună
– avea un credit de 55.000 de euro
– ultimul salariu încasat a fost de 11.000 de lei net
– soția sa lucra tot la SRI și câștiga 9.000 lei net
Sursa: Declarație de avere